== Karriere ==
[[1858]] etablerede Heyman i [[København]] en smørforretning, som snart tog et betydeligt opsving, navnlig efter at han et par år senere var begyndt at eksportere dansk [[smør]] til [[Storbritannien]]. [[1864]] begyndte han som den første i [[Danmark]] at pakke smør hermetisk i blikdåser og sende det til oversøiske steder. [[1866]] anlagde han sammen med handelsfirmaet [[H. Puggaard & Co.]] [[Københavns Svineslagteri]], som han senere blev eneejer af, og han anlagde efterhånden flere svineslagterier i [[Varde]], [[Assens]] og [[Malmø]]. Til fremme af disse virksomheder udførte han et betydeligt arbejde for forbedring af svineracerne i Danmark for bl.a. at møde de krav, som blev stillet af det engelske flæskemarked. Heyman støttede [[Martin Dessau]]s karriere og gjorde ham bl.a. til direktør for slagteriet i Assens.
Religion Historie Erhvervsliv